CELEX: 62021TN0781
Language: bg
Date: 2021-12-18 00:00:00
Title: Дело T-781/21: Жалба, подадена на 18 декември 2021 г. — EAA/Комисия

14.2.2022   
            
            
               BG
            
            
               Официален вестник на Европейския съюз
            
            
               C 73/54
            
         
      Жалба, подадена на 18 декември 2021 г. — EAA/Комисия
      (Дело T-781/21)
      (2022/C 73/68)
      Език на производството: английски
      
         Страни
      
      
         Жалбоподател: European Aluminium Association (EAA) (Брюксел, Белгия) (представители: B. O’Connor и M. Hommé, lawyers)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени член 3 на Регламент за изпълнение (ЕС) 2021/1784 на Комисията, с който последната разпорежда да не се събират временни мита,
               
            
                  —
               
               
                  да осъди Комисията да заплати съдебните разноски на жалбоподателя във връзка с настоящото производство.
               
            
         Основания и основни доводи
      
      Жалбоподателят изтъква три основания в подкрепа на жалбата за отмяна на член 3 от Регламент за изпълнение (ЕС) 2021/1784 на Комисията (1).
      
                  1.
               
               
                  Първо основание: Комисията е действала в нарушение на Регламент 2016/1036 на Европейския парламент и на Съвета (2) и по-специално в нарушение на член 10, параграф 2 от този регламент, на предмета и целта на посочения регламент и на установената практика на Комисията да разпорежда събирането на временни мита.
               
            
                  2.
               
               
                  Второ основание: Комисията не е изпълнила задължението за мотивиране по член 296 ДФЕС.
               
            
                  3.
               
               
                  Трето основание: Комисията е нарушила принципите на справедлив процес и на добра администрация.
               
            
         (1)  Регламент за изпълнение (ЕС) 2021/1784 на Комисията от 8 октомври 2021 година за налагане на окончателно антидъмпингово мито върху вноса на алуминиеви плосковалцовани продукти с произход от Китайската народна република (ОВ L 359, 2021 г., стр. 6).
      
         (2)  Регламент (ЕС) 2016/1036 на Европейския парламент и на Съвета от 8 юни 2016 година за защита срещу дъмпингов внос от страни, които не са членки на Европейския съюз (ОВ L 176, 2016 г., стр. 21).